cyanic-selkie/wikianc huggingface dataset:
বাংলাদেশ জমিয়তুল উলামা
মানবকল্যাণে শান্তির ফতওয়া
বাংলাদেশ জমিয়তুল উলামার উদ্যোগে ফরীদ উদ্দিন মাসঊদের নেতৃত্বে ২০১৬ সালের ১৭ জুন একলক্ষ মুফতি, উলামা ও আইম্মার দস্তখতসম্বলিত সন্ত্রাস ও জঙ্গিবাদবিরোধী মানবকল্যাণে শান্তির ফতওয়া ঘোষিত হয়। এই ফতোয়ায় সর্বসম্মতভাবে এক লক্ষাধিক আলেম ও মুফতিরা ইসলামের নামে জঙ্গিবাদ ও আত্মঘাতী হামলাকে হারাম বলে আখ্যা দিয়েছেন। বাংলাদেশ ও বিশ্বে সৃষ্ট জঙ্গিবাদের পরিপ্রেক্ষিতে এই ফতোয়া প্রদান করা হয়। মূল ফতোয়াটি ৩২ পৃষ্ঠার। এই ফতোয়ায় মোট দশটি প্রশ্ন ও তার উত্তর প্রদান করা হয়েছে। আর এইসব উত্তরের সাথে সহমত প্রকাশকারী আলেমদের স্বাক্ষর মোট ৩০ খণ্ডে গ্রন্থবদ্ধ করা হয়েছে, যার মধ্যে উল্লেখযোগ্য সংখ্যক নারী আলেমও রয়েছেন। বাংলাদেশের জাতীয় মিডিয়ায় এটি ব্যাপক গুরুত্ব পেয়েছে। অনেক আন্তর্জাতিক মিডিয়াও এটি গুরুত্ব দিয়ে প্রকাশ করা হয়েছে। এটি বাংলাদেশের প্রধানমন্ত্রী, রাষ্ট্রপতি, জাতিসংঘ, ওআইসি সহ বিভিন্ন জাতীয় ও আন্তর্জাতিক সংস্থায় পাঠানো হয়। বাংলাদেশে জঙ্গিবাদ দমনে এটির ব্র্যান্ডিং করা হয়।
উদ্দেশ্য ও কর্মসূচি
জমিয়তুল উলামার লক্ষ্য ও উদ্দেশ্য হলো সমাজের প্রত্যেকটা ক্ষেত্রে ঈমান, ইবাদাত, মুআমালাত, মুআশারাত, আখলাকের পরিপূর্ণ বাস্তবায়ন করা। এর জন্য এটি ৩টি কর্মসূচি নির্ধারণ করেছে। যথা:
হাবড়া
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩ মিটার (৪২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হাবড়া শহরের জনসংখ্যা হল ১২৭,৬৯৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে হাবড়া এর সাক্ষরতার হার বেশি।
২০১০ সালের জনগননা অনুযায়ী হাবড়া শহরের জনসংখ্যা ১,৪৯,৬৭৫ জন এবং বৃহত্তর হাবড়ার জনসংখ্যা ৩,০৪,৫৮৪ জন।
পরিবহন ব্যবস্থা
শহরটির মধ্যদিয়ে চলে গেছে ৩৫ নং জাতীয় সড়ক (ভারত)। এই সড়ক দ্বারা শহরটি কলকাতা,বারাসত,চাঁদপাড়া ও বনগাঁ শহর ও বাংলাদেশ সীমান্তের সঙ্গে যুক্ত।এছাড়া শহরটি হাবরা-নৈহাটি সড়ক দ্বারা নৈহাটির সঙ্গে যুক্ত।এই শহরের বাস টার্মিনাস থেকে কলকাতা,বারাসত,নৈহাটি শহরে বাস চলাচল করে।এছাড়া শহরটি থেকে নিউটাউন, কলকাতা,বিধাননগর,দক্ষিণেশ্বর,ব্যারাকপুর,হাওড়া,দীঘা,রানাঘাট,বসিরহাট প্রভৃতি শহরের সঙ্গে বাস যোগাযোগ রয়েছে।
রেলপথ
thumb|right|হাবড়া স্টেশনের প্রবেশ পথ এই শহরের প্রধান রেল স্টেশন হল হাবরা রেলওয়ে স্টেশন।এই স্টেশন দ্বারা শহরটির সঙ্গে কলকাতা,বারাসত ও বনগাঁ শহরের মধ্যে রেল যোগাযোগ সম্পন্ন হয়।এছাড়া বৃহত্তর হাবড়ার আরও তিনটি রেল স্টেশন হল অশোকনগর রোড স্টেশন, গুমা ও বিড়া রেলওয়ে স্টেশন।
শিক্ষা প্রতিষ্ঠান
এই শহরে বহু মাধ্যমিক ও উচ্চমাধ্যমিক শিক্ষা প্রতিষ্ঠান রয়েছে।এছাড়া এখানে রয়েছে একাধিক উচ্চ শিক্ষা প্রতিষ্ঠান। এই শহরের বানীপুর এলাকায় প্রায় 20টির ও বেশি উচ্চ বিদ্যালয়, 10 টি কলেজ, 1 টি কেন্দ্রীয় বিদ্যালয়, 1 টি কেন্দ্রীয় লাইব্রেরি, 1 টি স্পোর্টস স্কুল, 1 টি ইঞ্জিনিয়ারিং কলেজ, 1 টি আইটিআই কলেজ, একটি গভর্নমেন্ট বিএড কলেজ, একটি গভর্নমেন্ট ডিএলএড কলেজ, একটি গভর্নমেন্ট স্কুল ও আরো বেশ কিছু শিক্ষাপ্রতিষ্ঠান আছে।
শহরাঞ্চল
হাবরা শহরাঞ্চল বা বৃহত্তর হাবরা দুটি পৌরসভা একটি সেন্সাস টাউন ও কয়েটি গ্রাম নিয়ে গঠিত।পৌরসভা দুটি হল - হাবরা পৌরসভা ও অশোকনগর-কল্যাণগর পৌরসভা।সেন্সাস টাউনটি হল গুমা।
মরক্কোর ইতিহাস
নিম্ন প্রত্নপ্রস্তরযুগীয় কাল থেকে,মরক্কো অঞ্চলের মানব বসতির ইতিহাস সর্বপ্রথম পরিচিত ছিল জেবেল ইরহাউড (ইংরেজিতে-Jebel Irhoud) নামে।অনেক পরে মরক্কো আইবারোমোরাসিয়ান সংস্কৃতির অংশ ছিল, যার মধ্যে রয়েছে টাফরল্ট।অন্যান্য ইসলামী রাজবংশের মতো ইদ্রিসীয় রাজবংশ দ্বারা ঔপনিবেশিক ও স্বাধীনতা যুগের মধ্য দিয়ে মরক্কোর রাষ্ট্র প্রতিষ্ঠার জন্য মৌরিতানিয়া এবং অন্যান্য প্রাচীন বার্বার রাজ্য প্রতিষ্ঠার তারিখ থেকে এর তারিখগুলি উদ্ভূত হয়েছে।
প্রত্নতাত্ত্বিক প্রমাণে দেখা যায়, হোমিনিডরা কমপক্ষে ৪,০০,০০০ বছর পূর্বে এ অঞ্চলে বসতি গেঁড়েছিল।খ্রিষ্টপূর্ব ৮ম ও ৬ষ্ঠ অব্দের মধ্যে মরক্কো উপকূলে ফোয়েনিয়ানরা উপনিবেশ স্থাপনের মধ্য দিয়ে মরক্কোর ইতিহাস নথিভুক্ত করা শুরু হয়েছিল। যদিও স্থানীয় বার্বাররা (ইংরেজিতেঃ Indigenous Barbers) এরও দুই হাজার বছর পূর্বে অঞ্চলটিতে বসতি স্থাপন করেছিল।খ্রিষ্টপূর্ব ৫ম অব্দে, উপকূলীয় অঞ্চলসমূহের উপর দ্যা সিটি স্টেট অব কারথেজ তাদের কর্তৃত্ব বিস্তার করে।তারা সেখানে অবস্থান করেছিল খ্রিষ্টপূর্ব ৩য় অব্দের শেষ পর্যন্ত, যখন স্থানীয় সম্রাটরা হিন্টারলেন্ট শাসন করেছিল।খ্রিষ্টপূর্ব ৩য় শতাব্দী থেকে শুরু করে ৪০ খ্রীস্টাব্দ পর্যন্ত স্থানীয় বার্বার সম্রাটরা রাজ্যটি শাসন করেছিল যখন এটি রোমান সাম্রাজ্য ভুক্ত ছিল।৫ম শতাব্দীর মাঝামাঝি সময়ে, বাইজান্টাইন সাম্রাজ্য দ্বারা ৬ষ্ঠ শতাব্দীতে পুনঃস্থাপিত হওয়ার পূর্বে এটা ভান্ডালদের দ্বারা পদদলিত হয়েছিল।
৮ম শতাব্দীর শুরুর দিকে অঞ্চলটি মুসলমানরা জয় করেছিল, কিন্তু ৭৮০ সালে বার্বার বিদ্রোহের পরে উমাইয়া খেলাফত থেকে তাদের সরে যেতে হয়েছিল।অর্ধ শতাব্দী পর মরক্কো রাষ্ট্রটি ইদ্রিসীয় রাজবংশ দ্বারা প্রতিষ্ঠিত হয়েছিল। আলমোরাভিদ ও আলমোহাদ রাজবংশদ্বয়ের আওতাধীনে মরক্কো মাগরেব ও মুসলিম স্পেনে প্রভাব বিস্তার  করেছিল।সাদী রাজবংশ ১৫৪৯ সাল থেকে ১৬৫৯ সাল পর্যন্ত দেশটি শাসন করেছিল।১৬৬৭ সাল থেকে সামনের বছরগুলোতে আলাউই  মরক্কোর শাসক রাজবংশের অধিপতি ছিলেন।
১৯১২ সালে প্রথম মরক্কীয় সংকট ও আগাদীর সংকটের পর ফেজ চুক্তি স্বাক্ষরিত হয়েছিল। যার ফলে মরক্কো বিভক্ত হয়ে ফ্রান্স ও স্পেনের আশ্রিত রাজ্যে পরিণত হয়েছিল।৪৪ বছর ফ্রান্সীয় শাসনের পর ১৯৫৬ সালে মরক্কো ফ্রান্স থেকে স্বাধীনতা অর্জন করেছিল এবং পরবর্তীকালে অতি অল্প সময়ে অধিকাংশ স্পেন নিয়ন্ত্রিত অঞ্চলগুলো পুনরুদ্ধার করেছিল।
প্রাগৈতিহাসিক মরক্কো
প্রত্নতাত্ত্বিক খননে দেখা যায়,মরক্কোর অধিবাসীদের উপস্থিতি ছিল মানুষ (বৈজ্ঞানিক নাম-Homo sapiens) এর পূর্বপুরুষরূপে।কয়েছে পাশাপাশি প্রাথমিক মানব প্রজাতির উপস্থিতিও ছিল। সেলিতে ১৯৭১ সালে ৪,০০,০০০ বছর পুরনো প্রাথমিক মানব পূর্বপুরুষদের ফসিলকৃত হাড় আবিষ্কৃত হয়েছিল। ২০১৭ সালে আধুনিক প্রযুক্তি ব্যবহার করে এগুলোর আয়ু নির্ধারণ করা হয়েছিল এবং এগুলো কমপক্ষে ৩,০০,০০০ বছর পুরনো বলে প্রমাণিত হয়েছিল যা কিনা আবিষ্কৃত সবচেয়ে পুরনো  হোমো স্যাপিয়েন্সের পৃথিবীর কোথাও খুঁজে পাওয়া  প্রাচীনতম নমুনার সৃষ্টি করেছে।২০০৭ সালে ট্যাফরল্টে ছোট ছিদ্রবহুল ঝিনুকের মালা আবিষ্কৃত হয়েছিল যা ৮২,০০০ বছর পুরনো এবং এগুলো পৃথিবীর কোথাও খুঁজে পাওয়া ব্যক্তিগত সাজসজ্জার প্রাচীনতম নজির হিসেবে প্রমাণিত হয়েছে।
মধ্যপ্রস্তরযুগ অনুসৃত নব্যপ্রস্তরযুগীয় সময়কালে,সাভানা শিকারী এবং হার্ডারদের (ইংরেজিতে-Herder) দখলে ছিল।এই নব্যপ্রস্তরযুগীয় শিকারী ও হার্ডারদের সংস্কৃতি উন্নতি লাভ করেছিল ততদিন পর্যন্ত  যতদিন পর্যন্ত না অঞ্চলটি খ্রীস্টপূর্ব ৫০০০ অব্দ পরে জলবায়ু পরিবর্তনের ফলে শুষ্ক হওয়া শুরু না করেছিল।সেকালের নব্যপ্রস্তরযুগের বর্তমানে মরক্কোর উপকূলীয় অঞ্চলগুলো কার্ডিয়াম (ইংরেজিতে-Cardium) মৃৎশিল্প সংস্কৃতিতে ভাগ বসিয়েছিল যা সমগ্র ভূমধ্যসাগরীয় অঞ্চলগুলোর কাছে সাধারণ বিষয় ছিল।প্রত্নতাত্ত্বিক খননকার্যের মাধ্যমে পাওয়া যায় যে,সেই সময়ে অঞ্চলটিতে গবাদিপশু পোষ মানানো এবং ফসল আবাদ উভয় কাজই সংগঠিত হতো।ক্যালকোলিথিক (ইংরেজিতে-Chalcolithic) কালে অথবা তাম্রযুগে বিকার সংস্কৃতি (ইংরেজিতে-Beaker Culture) মরক্কোর উত্তর উপকূলে পৌঁছেছিল।
কারথেজ (খ্রীস্টপূর্ব ৮০০ অব্দ - খ্রীস্টপূর্ব ৩০০ অব্দ)
মরক্কো উপকূলে ফোয়েনিসীয়দের আগমন মরক্কোর উত্তরে ভিনদেশী শক্তি দ্বারা বহু শতাব্দীর শাসন ঘোষিত হয়েছিল।ফোয়েনিসীয় বণিকরা পশ্চিম ভূমধ্যসাগরে অনুপ্রবেশ করেছিল খ্রীস্টপূর্ব ৮ম শতাব্দীর পূর্বে এবং অনতিবিলম্বে [কখন?] পরে বর্তমান মরক্কো এর উপকূলীয় অঞ্চলে এবং নদীগুলোর উঁচু জায়গায়  লবণ ও আকরিকের গুদাম স্থাপন করেছিল। খিলাহ,লিক্সাস ও মোগাদোর ফোয়েনিসীয়দের শুরুর দিকের প্রধান বসতিগুলোর অন্তর্গত।মোগাদোর খ্রীস্টপূর্ব ৬ষ্ঠ শতাব্দীর প্রথম দিকে ফোয়েনিসীয় উপনিবেশ নামে পরিচিত ছিল।
মৌরিতানিয়া (খ্রীস্টপূর্ব ৩০০ অব্দ - ৪৩০ খ্রিস্টাব্দ)
মৌরিতানিয়া ছিল উত্তর আফ্রিকার ভূমধ্যসাগরীয় উপকূলের একটি স্বাধীন উপজাতীয় বার্বার রাজ্য যা খ্রীস্টপূর্ব ৩য় শতাব্দী থেকে উত্তরস্থ আধুনিক মরক্কোর অনুরূপ। সবচেয়ে প্রথম দিকে পরিচিত মৌরিতানিয়ার রাজা ছিল বোক্কাস-১ যিনি খ্রীস্টপূর্ব ১১০ অব্দ থেকে খ্রীস্টপূর্ব ৮১ অব্দ (সন্দেহজনক -বিতর্কিত) পর্যন্ত শাসন করেছিলেন।এর কিছু শুরুর দিকের নথিভুক্ত ইতিহাস ফোয়েনিসীয় ও কার্থেজীয় বসতিগুলো যেমন লিক্সাস ও খিলাহর সাথে সম্পর্কিত।বার্বার রাজারা কারথেজ ও রোমের উপকূলীয়  চৌহদ্দিগুলো ছাপিয়ে অভ্যন্তরীণ অঞ্চলগুলি শাসন করতেন, মুখাপেক্ষী ব্যক্তি হিসেবে প্রায়শই রোমীয় শাসনের অনুমোদন দিতেন।খ্রীস্টপূর্ব ৩৩ অব্দে এটা রোম সাম্রাজ্যের মক্কেল হয়ে উঠে।তারপর সম্রাট কালিগুলার পরে একটি পূর্ণ প্রদেশের সর্বশেষ সম্রাট ছিল মৌরিতানিয়ার টলেমি, মৃত্যুদন্ড কার্যকর (খ্রীস্টপূর্ব ৪০ অব্দ)।
মাসাকো ওনো
মাসাকো ওনো (小野 雅子) একজন জাপানি ওড়িশি নৃত্যশিল্পী। তিনি ১৯৯৬ সাল থেকে ভারতে বসবাস করছেন।
২০০৮ সালে নিউজউইক জাপান কর্তৃক নিজ নিজ ক্ষেত্রে বিশ্বের ১০০ জন সম্মানিত জাপানি ব্যক্তির একজন হিসাবে নির্বাচিত হয়েছিলেন তিনি।
জীবনী
মাসাকো ওনো মার্কিন যুক্তরাষ্ট্রের মার্থা গ্রাহাম ডান্স স্কুল থেকেআধুনিক নৃত্যে একমাত্র জাপানি স্নাতক প্রশিক্ষক মাসাকো যোকোইয়ের অধীনে ৪ বছর বয়সে নাচ শুরু করেছিলেন । তিনি টোকিওর মাৎসুইমা ব্যালেতে পশ্চিমা শাস্ত্রীয় ব্যালের প্রশিক্ষণও নিয়েছিলেন, এবং টোকিওর কে-ব্রডওয়ে নৃত্যকেন্দ্রে জাজ নৃত্য এবং হিপহপ নিয়ে পড়াশোনা করেছিলেন।
১৯৯৬ সালে তিনি নৃত্যগ্রামে যোগ দিয়েছিলেন। নৃত্যগ্রাম হলো ভারতের একটি নৃত্যশিক্ষাগ্রাম যা শুরু করেছিল খ্যাতনামা ওড়িশি নৃত্যশিল্পী প্রয়াত প্রতিমা বেদী। ওনো সেখানে পড়াশুনার জন্য বৃত্তি পেয়েছিলেন। তিনি প্রথমে প্রতিমার কাছ থেকে ওড়িশিতে প্রশিক্ষণ গ্রহণ করেছিলেন এবং প্রতিমার মৃত্যুর পরে সুরূপা সেন এবং বিজয়িনী শতপথীর কাছে প্রশিক্ষণ চালিয়ে গিয়েছিলেন। তিনি যোগ, কালারিপায়ত্তু ও ময়ূরভঞ্জ ছৌ নৃত্যের ক্লাসে অংশ নিয়েছিলেন এবং নৃত্যগ্রামে ওল্ফগ্যাং থিয়েটার, পল টেলর টু সংস্থা, দ্য এক্সপ্রেসনস, আশা কুড়লেওয়ালা এবং রবার্ট উইলিয়ামসের কর্মশালায় অংশ নিয়েছিলেন।
তিনি ভারতের ওড়িশায় বসবাস করছেন এবং গুরু শ্রী কেলুচরণ মহাপাত্র, গুরু রমনী রঞ্জন জেনা এবং গুরু নব কিশোর মিশ্রের কাছ থেকে ওড়িশিতে আরো প্রশিক্ষণ গ্রহণ করেছিলেন।
২০০১ সাল থেকে মাসাকো ওনো ভারতের ভুবনেশ্বরে পেশাদার ওড়িশি নৃত্যশিল্পী এবং যোগশিক্ষক হিসাবে ভারত এবং ভারতের বাইরের নৃত্যশিল্পী, সংগীতশিল্পী এবং শিল্পীদের সাথে সহযোগিতা করে আসছেন। ২০০৩ সালে তিনি হ্যাবিটেট সেন্টারে তাঁর প্রথম মঞ্চপ্রবেশ (একক অভিনয়শিল্পী হিসাবে আত্মপ্রকাশ) করেছিলেন। বর্তমানে তিনি তাঁর নিজস্ব কোরিওগ্রাফি নিয়ে কাজ করছেন যা তন্ত্র, যোগ এবং শাস্ত্রীয় ভারতীয় নৃত্যের একটি মিশ্রণ।
তিনি ভারত, জাপান, মার্কিন যুক্তরাষ্ট্র, কানাডা, ইতালি, সুইডেন, অস্ট্রেলিয়া, ফ্রান্স, মালয়েশিয়া, সিঙ্গাপুর, থাইল্যান্ড, ইন্দোনেশিয়া এবং শ্রীলঙ্কায় বক্তৃতা দিয়েছেন এবং প্রদর্শনী ও কর্মশালা পরিবেশন করেছেন। ২০০৫ সালে এবং ২০০৬ সালে তিনি জাপানের প্রাক্তন দুই প্রধানমন্ত্রী যথাক্রমে জুনিচিরো কোইযুমি এবং শিনজো অ্যাবের সম্মুখে নৃত্য প্রদর্শন করেছিলেন। ২০০৮ সালে তিনি বোই শক্তি এবং জেরার্ড মোস্টার্ডের সাথে একটি সমসাময়িক নৃত্য প্রকল্পে অংশ নিয়েছিলেন।
ওনো অন্যান্য ওড়িশি নৃত্যশিল্পীদের প্রশিক্ষণ দেন এবং ভারত ও জাপানের মাসাকো ওনো পারফর্মিং আর্টস (এমওপিএ) পরিচালনা করেন। ২০১০ সালে, তিনি স্থানীয় শিল্প ও হস্তশিল্পের প্রচারে কাজ করার জন্য আন্তর্জাতিক শিল্পীদের প্রচেষ্টাকে সহযোগিতা করার উদ্দেশ্যে মুদ্রা ফাউন্ডেশন চালু করেছিলেন।
অরণ্যষষ্ঠী ব্রত
অরণ্যষষ্ঠী ব্রত বা জামাইষষ্ঠী ব্রত বাংলার হিন্দুসমাজের শাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের সন্তানবতী মহিলারা পরিবারের মঙ্গল ও জনসম্পদ বৃদ্ধির কামনায় এই লৌকিক ব্রত পালন করেন। এটি জ্যৈষ্ঠ মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়। এদিন বিবাহিতা কন্যা ও জামাতাকে নিমন্ত্রণ করে আপ্যায়নের সামাজিক রীতি আছে।
ব্রতের আচার-অনুষ্ঠান
অরণ্যষষ্ঠী পালনের প্রথম পর্যায়ে প্রয়োজনীয় উপকরণ অর্থাৎ ১টি গাছের ডাল, ৭টি তালপাতার পাখা, বাঁশের নতুন বের হওয়া শিষ, ষাট গাছি দূর্বা, ষাটটি ধান ও বোঁটাসহ জোড়া করমচা সংগ্রহ করতে হয়।
দ্বিতীয় পর্যায়ে ষাটটি ধান পিটুলি করে বাঁশের শিষের সঙ্গে বেঁধে দিতে হয়। এরসাথে যুক্ত করা হয় জোড়া করমচা। এরপরে গাছের ডালটি মাটিতে পুঁতে দিতে হয়।
ব্রতপালনের অঙ্গ হিসাবে অন্য সন্তানদের সঙ্গে নিমন্ত্রিত জামাইয়ের কপালে হলুদ-তেল ছুঁইয়ে হাতে 'ষাট-সূতা' (হলুদে ছোপানো ছয়গাছি পাকানো সুতো) বেঁধে দেওয়া হয়। তারপর নতুন বস্ত্র ও নানারকম উৎকৃষ্ট আহার্যে জামাইকে আপ্যায়ন করা হয়। পশ্চিমবঙ্গের কোনো কোনো জায়গায় জামাইষষ্ঠী উপলক্ষ্যে কাদাখেলার রীতি ও জামাতার গৃহে 'ষষ্ঠীর তত্ত্ব' পাঠানোর চল আছে।
জাতীয় রেডিও জ্যোতিঃপদার্থবিজ্ঞান কেন্দ্র
জাতীয় রেডিও জ্যোতিঃপদার্থবিজ্ঞান কেন্দ্র বা ন্যাশনাল সেন্টার ফর রেডিও অ্যাস্ট্রোফিজিক্স (এনসিআরএ) (:National Centre for Radio Astrophysics) ভারতের একটি প্রথম সারির গবেষণা প্রতিষ্ঠান, যা রেডিও জ্যোতির্বিজ্ঞানের বিষয়ে গবেষণা চালায়, এটি পুনে বিশ্ববিদ্যালয়ের ক্যাম্পাসে (শুধু আইইউসিএএএ পাশের) অবস্থিত। এটি ভারতের মুম্বই শহরে অবস্থিত  টাটা ইন্সটিটিউট অফ ফান্ডামেন্টাল রিসার্চ এর অংশ। জ্যোতির্বিজ্ঞান ও জ্যোতিঃপদার্থবিজ্ঞানের বিভিন্ন বিষয়ে জাতীয় রেডিও জ্যোতিঃপদার্থবিজ্ঞান কেন্দ্রের একটি সক্রিয় গবেষণা কর্মসূচী রয়েছে, যার মধ্যে সূর্য, আন্তঃগ্রহ ছাপচিত্র, পালসার, মধ্যস্থলের মাধ্যম, সক্রিয় ছায়াপথ এবং মহাজাগতিক বিজ্ঞান এবং বিশেষত রেডিও জ্যোতির্বিজ্ঞান এবং রেডিও যন্ত্রানুষঙ্গের বিশেষ ক্ষেত্র রয়েছে। এনসিআরএ প্রকৌশল ক্ষেত্রে যেমন এনালগ এবং ডিজিটাল ইলেক্ট্রনিক্স, সংকেত বিশ্লেষণ, অ্যান্টেনা নকশা, সংযোগ এবং সফটওয়্যার উন্নয়নসহ বিভিন্ন বিষয়ে উত্তেজনাপূর্ণ সুযোগ ও চ্যালেঞ্জ প্রদান করে। এনসিআরএ জ্যোতিষ মেট্রুইওয়ে রেডিও টেলিস্কোপ (জিএমআরটি) প্রতিষ্ঠা করেছে, যা পুয়ের্তো থেকে ৮০ কিলোমিটার দূরত্বে অবস্থিত খোদাদে অবস্থিত, যেটি মিটার তরঙ্গদৈর্ঘ্যে কাজ করা বিশ্বের বৃহত্তম টেলিস্কোপ। এনসিআরএও উটয় রেডিও টেলিস্কোপ (ওআরটি) পরিচালনা করে, যা ভারতে উদগামণ্ডলম- এর কাছাকাছি অবস্থিত একটি বড় চোঙের মতো টেলিস্কোপ।
গবেষণা
টাটা ইনস্টিটিউট অফ ফান্ডামেন্টাল রিসার্চ (এনসিআরএ-টিআইএফআর) -এর জাতীয় রেডিও জ্যোতিঃপদার্থবিজ্ঞান কেন্দ্রটি ভারতের রেডিও জ্যোতির্বিজ্ঞানের প্রারম্ভিক প্রতিষ্ঠান এবং পৃথিবীর মধ্যে এই ক্ষেত্রের সেরা প্রতিষ্ঠানগুলির মধ্যে একটি। এনসিআরএ- টিআইএফআরআর-তে গবেষণা কার্যক্রম কম তরঙ্গের রেডিও জ্যোতির্বিজ্ঞানের উপর ভিত্তি করে গবেষণা করা হয়, যার মধ্যে রয়েছে সৌর পদার্থবিজ্ঞান, পালসার, সক্রিয় ছায়াপথ কেন্দ্রীণ, অন্তর্বর্তী মাধ্যম, সুপারনোভার অবশিষ্টাংশ,  ছায়াপথের কেন্দ্র, নিকটবর্তী ছায়াপথসমূহ, উচ্চ-রেডহিফ্ট ছায়াপথ, মৌলিক ধ্রুব বিবর্তন এবং পুনরাবৃত্তির যুগ। এনসিআরএ-টিআইএফআর দ্বারা বিশ্বের বৃহত্তম স্টিয়ারেবল রেডিও টেলিস্কোপ নির্মিত এবং পরিচালনা করে, জায়ান্ট মেটাওয়েব রেডিও টেলিস্কোপ, পাশাপাশি উটয় রেডিও টেলিস্কোপ এবং জ্যোতির্বিজ্ঞান ও জ্যোতিঃপদার্থবিজ্ঞানের সীমানার পাশাপাশি যন্ত্রান্বয়ী উন্নয়ন হিসাবে কাজ করে।
কোটি
কোটি ভারতীয় উপমহাদেশে ব্যবহৃত একটি সংখ্যাবাচক শব্দ। ১ কোটি হল ১,০০,০০,০০০ (বৈজ্ঞানিক অঙ্কপাতনে ১০৭ ) বা ১০০ লাখ এর সমান। অনেক সময় এটিকে ক্রোরও বলা হয়ে থাকে। ইরানেও কিছুদিন পূর্বে পর্যন্ত এর প্রচলন ছিল। তবে ইরানি কোটি (ফার্সি ভাষায়:کرور (কোরুর) ) ৫ লাখ বা ৫,০০,০০০-এর সমান।
গাণিতিক উপস্থাপন
দশমিকে এক কোটি কে বিভিন্নভাবে লেখা যায়:
বিভিন্ন ব্যবহার
কোটি শব্দটির আরেকটি ব্যবহার হিসেবে উল্লেখ করা যায়, প্রচলিত রয়েছে হিন্দুধর্মে দেবতার সংখ্যা তেত্রিশ কোটি ; ভ্রান্ত ধারণা হল ৩৩,০০,০০,০০০ টি দেবতা। কিন্তু এর প্রকৃত অর্থ হল তেত্রিশজন পদাধিকারী দেবতা।
অনেকসময় অনেক ধন-সম্পত্তির মালিক বোঝাতে "কোটিপতি" বলে উল্লেখ করা হয় ।
কলাম্বিয়া বিশ্ববিদ্যালয়
কলাম্বিয়া বিশ্ববিদ্যালয় (Columbia University) মার্কিন যুক্তরাষ্ট্রের নিউ ইয়র্ক সিটিতে অবস্থিত একটি বেসরকারি বিশ্ববিদ্যালয়। এটি আইভি লিগের সদস্য। ১৭৫৪ সালে প্রতিষ্ঠিত এই বিশ্ববিদ্যালয়ের অবস্থান ম্যানহাটনের মনিংসাইড হাইট্‌সের পাশে।
বিখ্যাত শিক্ষার্থী
ওয়েরস্টেড মেডেল (১৯৮৮), ন্যাশনাল মেডেল অব সায়েন্স (১৯৮৮), ডির‍্যাক মেডেল (১৯৯০), ভ্যানেভার বুশ অ্যাওয়ার্ড (১৯৯৫)
ইজিপিজি (লিনাক্স ডিস্ট্রিবিউশন)
ইজিপিজি (EasyPeasy, আগের উবুন্টু ইইই) উবুন্টুর উপর নির্মিত নেটবুক লক্ষ্য করে তৈরি একটি লিনাক্স ডিস্ট্রিবিউশন ছিলো। উবুন্টুর উপর ভিত্তি করে নির্মিত হলেও, এটায় কম ক্ষমতাসম্পন্ন কম্পিউটারে চলার জন্যে ও ওয়েব এপ্লিকেশন চালাতে প্রয়োজনীয় পরিবর্তন আনা হয়েছিলো। ইজিপজি একটি ওপেন সোর্স প্রকল্পের আওতায় উন্নয়ন করা হয়, যদিও এটি ফ্রি ও ওপেন সোর্স সফটওয়্যারের বদলে জনপ্রিয় ওয়েব এপ্লিকেশন ও মালিকানাধীন সফটওয়্যার ব্যবহার করে।
অ্যাবরদিন মসজিদ ও ইসলামি কেন্দ্র
অ্যাবরদিন মসজিদ ও ইসলামি কেন্দ্র (এএমআইসি) স্কটল্যান্ডের অ্যাবরদিনের প্রধান মসজিদ ও ইসলামি কেন্দ্র। এটি একটি দাতব্য, অলাভজনক ও অরাজনৈতিক সংস্থা। এর উদ্দেশ্য হলো মুসলিম সম্প্রদায়ের সদস্যদের ধর্মীয় সেবার পাশাপাশি স্কটীয় আইন অনুসারে ইসলামি বিবাহ, জন্ম, মৃত্যু ও দাফন এবং জামাতে নামাজ ও ইসলামী ধর্মীয় কর্মকাণ্ড পরিচালনা করা। মসজিদটি সামাজিক সমস্যা সংক্রান্ত প্রকল্পগুলো প্রচার ও অংশগ্রহণের মাধ্যমে স্থানীয় সম্প্রদায়ে অবদান রাখে।
মাঝেমাঝে, এএমআইসির পাশাপাশি অ্যাবরদিনের অন্যান্য মসজিদগুলো বিভিন্ন সম্প্রদায়ের সাথে সামঞ্জস্য রাখতে এবং অন্তর্দৃষ্টি দেওয়ার জন্য বিভিন্ন ধরনের উন্মুক্ত দিবস আয়োজন করে।
ইতিহাস
মসজিদটি ১৯৮০ সালে অ্যাবরদিন বিশ্ববিদ্যালয়ের কিছু সংখ্যক শিক্ষার্থী ও স্থানীয় ব্যবসায়ী কর্তৃক প্রতিষ্ঠিত হয়। প্রাথমিকভাবে মসজিদটি বিশ্ববিদ্যালয়ের পাশের একটি ছোট বাড়িতে ছিল। মুসলিম সম্প্রদায় বড় হতে শুরু করায়, এই বর্ধমান মুসল্লিদের স্থান-সংকুলানের জন্য পার্শ্ববর্তী বেশ কয়েকটি বাড়ি কিনে নেওয়া হয়।
শিক্ষা
এএমআইসির বর্তমানে বেসরকারীভাবে পরিচালিত বিভিন্ন বিদ্যালয়ের পাশাপাশি তাদের নিজস্ব মাদ্রাসা রয়েছে। এগুলোর মধ্যে এএমআইসি মাদ্রাসা, আল-নূর ইসলামিক স্কুল, আইজিসিএসই ইসলামিক স্টাডিজের বেসরকারিভাবে পরিচালিত ক্লাস রয়েছে।
স্থানীয় বিজ্ঞাপন
স্থানীয় বিজ্ঞাপন গুলি গ্রাহকের(ক্রেতা,ব্যবহারকারী) স্থান অনুযায়ী কিছু  আকর্ষণীয়  বিজ্ঞাপন প্রদান করে।জিও(মার্কেটিং),লোকাল সার্চ(ইন্টারনেট) উদ্দেশ্যকারী জন্যে স্থানীয় বিজ্ঞাপন গুলি ব্যবহৃত হয়।.
অশোকষষ্ঠী ব্রত
অশোকষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের সন্তানবতী মহিলারা সন্তান এবং পরিবারের মঙ্গলকামনায় এই ব্রত পালন করে। এটি চৈত্র মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়।
ব্রতের নিয়ম
অশোকষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ ছয়টি অশোক ফুলের কুঁড়ি, মুগকলাই ও দই/কাঁঠালি কলা সংগ্রহ করতে হয়।
দ্বিতীয় পর্যায়ে ষষ্ঠী পূজার পর দই/কাঁঠালি কলার মধ্যে ফুলের কুঁড়িগুলি রেখে দাঁতে না লাগিয়ে গিলে খাওয়া হয়। এরপর মুগকলাই খেয়ে সারাদিনের উপবাস ভঙ্গ করতে হয়।
লাখ
লাখ বা লক্ষ ভারতীয় উপমহাদেশে ব্যবহৃত একটি সংখ্যাবাচক শব্দ। ১ লাখ = ১০০ হাজার (১০০,০০০)। ভারতীয় সংখ্যা গণনা পদ্ধতিতে ১ লাখ লেখা হয় ১,০০,০০০ এভাবে। এর বৈজ্ঞানিক রূপ হল ১০৫। এই এককটি বাংলাদেশ, ভারত, পাকিস্তান, মায়ানমার, নেপাল ও শ্রীলঙ্কাতে ব্যাপকভাবে ব্যবহৃত হয়।
উৎপত্তি
"লাখ" কথাটি সম্ভবত পালি লক্ষ থেকে এসেছে।
গামি বিয়ার
ইতিহাস
এই জিমি বিয়ার সম্ভূত ভিতরে জার্মানি, যেখানে এটি নাম অধীনে জনপ্রিয় {{Audio|De-Gummibär.ogg|
{{food-stub}}
ডোমকল বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৫ নং ডোমকল বিধানসভা কেন্দ্রটি আজিমগঞ্জগোলা, গড়াইমারি, জুগিন্দা, সারঙ্গপুর, ভগীরথপুর, গরিবপুর, জুরানপুর, ঘোড়ামারা, মধুরকুল, ডোমকল, জিতপুর ও রাইপুর গ্রাম পঞ্চায়েত গুলি ডোমকল সমষ্টি উন্নয়ন ব্লক এর অন্তর্গত।
ডোমকল বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১
২০১১ সালের নির্বাচনে, সিপিআই (এম) -এর আনিসুর রহমান তার নিকটবর্তী প্রতিদ্বন্দ্বী কংগ্রেসের সৌমিক হোসেনকে পরাজিত করেন।
১৯৭৭-২০০৬
২০০৬, ২০০১, ১৯৯৬ এবং ১৯৯১ সালের নির্বাচনে, সিপিআই (এম) -এর আনিসুর রহমান ডোমকল কেন্দ্র থেকে জয়লাভ করেন তার নিকটবর্তী প্রতিদ্বন্দ্বী ২০০৬ এবং ২০০১ সালে  কংগ্রেসের রেজাউল করিমকে পরাজিত করেন, ১৯৯৬ সালে কংগ্রেসের সাদেক রেজাকে পরাজিত করেন  এবং ১৯৯১ সালে সারকের মোক্তার হোসেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে সিপিআই (এম) -এর এমডি. আব্দুল বারি কংগ্রেসের এক্রামুল হক বিশ্বাসকে পরাজিত করেন, ১৯৮২ সালে আইইউএমএল এর এ.কে.এম.হাজেকুল আলমকে  এবং ১৯৭৭ সালে কংগ্রেসের এক্রামুল হক বিশ্বাসকে পরাজিত করেন।
১৯৬৭-১৯৭২
কংগ্রেসের এক্রামুল হক বিশ্বাস ১৯৭২ সালে জয়ী হন। সিপিআই (এম) -এর এমডি. আব্দুল বারি ১৯৭১ সালে জয়ী হন। কংগ্রেসের এক্রামুল হক বিশ্বাস ১৯৬৯ সালে জয়ী হয়।  সিপিআই (এম) -এর এমডি. আব্দুল বারি ১৯৬৭ সালে জয়ী হন। এর আগে ডোমকল কেন্দ্রে কোন আসন ছিল না।
শিবা রাজকুমার অভিনীত চলচ্চিত্রের তালিকা
শিবা রাজকুমার হচ্ছেন একজন ভারতীয় চলচ্চিত্র অভিনেতা, যিনি প্রধানত কন্নড় ভাষার চলচ্চিত্রে অভিনয় করে থাকেন। তিনি বিখ্যাত অভিনেতা রাজকুমারের বড় ছেলে। তিন দশকেরও বেশি কর্মজীবনে, শিবা ১২৫টিরও বেশি চলচ্চিত্রে অভিনয় করেছেন।
সাগুফতা ইয়াসমিন এমিলি
জীবনী
সাগুফতা ইয়াসমিন এমিলি আওয়ামী লীগের ডাকা সরকার বিরোধী হরতালে ২০০৪ খ্রিষ্টাব্দের ২৫শে আগস্ট গ্রেপ্তার হন। ১৫ই আগস্ট ২০০৪ এ ঢাকা গ্রেনেড হামলার প্রতিবাদে এ হরতাল ডাকা হয়েছিল। গ্রেফতারের সময় অন্যান্য নারী নেত্রীদের সাথে তাকেও পুলিশের গাড়িতে টেনে হিঁচড়ে ওঠানো হয়, সেসময় কারো কারো কাপড় ছিঁড়ে যায়। এমিলি প্রথম ১৯৯৬ সালে সংসদের সংরক্ষীত মহিলা আসনের সদস্য মনোনীত হয়েছিলেন। তিনি মুন্সীগঞ্জ-২ থেকে ২০০৯ সালের জানুয়ারিতে বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন। রাষ্ট্রপতি ইয়াজউদ্দিন আহম্মেদ ২৪ জানুয়ারি ২০০৯ সালে তাকে সংসদের হুইপ হিসেবে নিয়োগ দেন।
এমিলি ৫ জানুয়ারি ২০১৪ সাধারণ নির্বাচনে পুনরায় জয়ী হয়। ৮ মার্চ ২০১০ এ ট্রান্সপারেন্সি ইন্টারন্যাশনাল বাংলাদেশ আয়োজিত এক গোলটেবিল বৈঠকে ধর্ম দ্বারা নিয়ন্ত্রিত সন্ত্রাসবাদকে বাংলাদেশের নারীদের এগিয়ে যাওয়ার পথের অন্তরায় হিসেবে বর্ণনা করেন।  ১০ জানুয়ারি ২০১৬ সালে বিএসআরএম এবং ডেইলি স্টার আয়োজিত "পদ্মা সেতু— উন্নয়নের নতুন মহাসড়ক" উপস্থাপনায় তিনি তার এলাকায় নদীভাঙনের কারণে ক্ষয়ক্ষতির সম্ভাবনা তুলে ধরেন যে কারণে সরকারকে খরচ করতে হতে পারে লক্ষ লক্ষ টাকা কেবল নদীভাঙন রোধে বালির বস্তা ব্যবহারেই।  জুলাই ২০১৬ সালে তিনি বেশ কিছু বেসরকারি সংস্থাকে রাষ্ট্রবিরুদ্ধ কর্মকান্ডে সংশ্লিষ্টতার দরুণ অভিযুক্ত করেন। সরকারকে তাদের বিরুদ্ধে পদক্ষেপ নেয়ার জন্য আহ্বান করেন।
মণিপুর
মণিপুর ; ꯃꯅꯤꯄꯨꯔ) হল উত্তর-পূর্ব ভারতের একটি রাজ্য। মণিপুরের রাজধানী ইম্ফল। এই রাজ্যের উত্তরে নাগাল্যান্ড, দক্ষিণে মিজোরাম, পশ্চিমে আসাম ও পূর্বদিকে মিয়ানমার। এই রাজ্যের আয়তন ।
মৈতেই উপজাতির মানুষেরা প্রধানত রাজ্যের উপত্যকা অঞ্চলে বাস করে। এরাই রাজ্যের সংখ্যাগরিষ্ঠ জনগোষ্ঠী (জনসংখ্যার ৬০%)। মণিপুরি বা মৈতেইরা পাঁচটি সামাজিক গোষ্ঠীতে বিভক্ত – মৈতেই মারুপ (এরা মৈতেই সংস্কৃতি ও মৈতেই ধর্মে বিশ্বাস করে), মৈতেই খ্রিস্টান, মৈতেই গৌর চৈতন্য (মৈতেই ধর্ম ও হিন্দুধর্ম উভয়েই বিশ্বাস করে), মৈতেই ব্রাহ্মণ (স্থানীয় নাম "বামোন" ও মণিপুরি মুসলমান (স্থানীয় নাম মিয়া মৈতেই বা পাঙাল)। মৈতেই বা মণিপুরি ভাষা তাদের মাতৃভাষা এবং এই রাজ্যের প্রধান সংযোগরক্ষাকারী ভাষা (লিঙ্গুয়া ফ্রাঙ্কা)।
ব্রিটিশ শাসন
১৮২৪ সালে বর্মার আসাম আক্রমণ থেকে নিষ্কৃতি পেতে মনিপুর রাজ গম্ভীর সিং ব্রিটিশ সাহায্য চাইলে তৎকালীন ভারতের গভর্ণর জেনারেল উইলিয়াম আমহার্স্ট এর নেতৃত্বে প্রথম অ্যাংলো-বার্মা যুদ্ধ সংগঠিত হয়। যুদ্ধের পরবর্তীতে মনিপুর ভারতের একটি দেশীয় রাজ্য হিসেবে অঙ্গীভূত হয়।
১৮৯১ সালে রাজা কুলচন্দ্র সিং এর সময়কালে লর্ড ল্যান্সডাউন-কালীন ব্রিটিশদের সাথে বিরোধ বাধে। ১ বছরের মধ্যে তিনি অপসারিত হন। তার নাবালক পুত্র চূড়াচন্দ্র সিং ক্ষমতায় আসেন। বোধচন্দ্র সিং এই রাজত্বের শেষ রাজা।
ভারত অন্তর্ভুক্তি
১৯৪৭ সালে মনিপুর স্বাধীন রাজ্য হিসেবে আত্মপ্রকাশের ইচ্ছা প্রকাশ করে। পার্শবর্তী বার্মার আগ্রাসী মনোভাবে ১৯৪৯ সালে রাজা বোধচন্দ্র সিং ভারত অন্তর্ভুক্তির সম্মতিপত্রে সই করেন। ১৯৫৬ সালে এটি কেন্দ্র শাসিত রাজ্য হয়। ১৯৭২ সালে তা পূর্ণ রাজ্যের মর্যাদা পায়।
জনসংখ্যার উপাত্ত
২০১১ সালের আদমশুমারি অনুসারে জনসংখ্যা ২,৮৫৫,৭৯৪ জন।
ধর্ম
মণিপুরে তিন গোষ্ঠী সম্প্রদায়ের বাস: বিষ্ণুপ্রিয়া, মৈতৈ ও পাঙান।
গন্ধর্বদের রাজত্বকালে মহাভারত-খ্যাত পঞ্চপাণ্ডবদের তৃতীয় ভ্রাতা অর্জুন মণিপুর রাজ্যে পরিভ্রমণে গিয়ে গন্ধর্ব রাজকন্যা চিত্রাঙ্গদার রূপে মুগ্ধ হয়ে তাঁকে বিয়ে করেন। অর্জুনের সঙ্গে ক্ষত্রিয় যোদ্ধা যারা মণিপুর গিয়েছিল, তাদের অনেকে গন্ধর্ব কন্যাদের বিয়ে করে সেখানে স্থায়ীভাবে বসবাস করতে থাকে। অর্জুন ও চিত্রাঙ্গদার একমাত্র ঔরসজাত সন্তান বভ্রূবাহন মণিপুরের সিংহাসনে অধিপতি হন। মণিপুরে গন্ধর্বদের পরে আর্য-ক্ষত্রিয়দের শাসন শুরু হয়। কুরুক্ষেত্রের যুদ্ধের পর যুধিষ্টির অশ্বমেধ যজ্ঞ করলে রাজা বভ্রূবাহন সেই যজ্ঞে যোগদান করতে মিথিলার রাজধানী হস্তিনায় গমন করেন। যজ্ঞশেষে মণিপুরে ফেরার সময় বভ্রূবাহন  হস্তিনার বিষ্ণুপ্রিয়া মন্দিরস্থ অনন্তশায়ী সুবর্ণ ও বিশাল বিষ্ণুমূর্তি সঙ্গে নিয়ে আসেন। বিষ্ণুবিগ্রহ স্থাপনের পর থেকে মণিপুরের রাজধানী ‘বিষ্ণুপুর’ নামে পরিচিতি লাভ করতে থাকে। অর্জুনের বংশধর ক্ষত্রিয় বংশী এবং বিষ্ণুর উপাসক বলে তাদেরকে বিষ্ণুপ্রিয়া বলা হয়।
মোঙ্গলীয় তিব্বতিবর্মী-পরিবারের কুকি-চীন গোত্রভুক্ত মৈতৈগণ দশম-ত্রয়োদশ শতাব্দীর কোনো এক সময় চীন দেশ থেকে মণিপুরে প্রবেশ করেন। পৈরিতন নামে এক দলপতির নেতৃত্বে তারা মণিপুরের উত্তরে অবস্থিত কবরু পর্বতে উপনিবেশন স্থাপন করে। মৈতৈ মণিপুরীরা বিষ্ণুর উপাসক বিষ্ণুপ্রিয়া ও মৈতৈরা সনাতন বৈষ্ণব ধর্মে দীক্ষিত বলে পেঁয়াজ, রসুন ও মাংস খায় না।
পাঙান
কথিত আছে যে, মণিপুর রাজ্যে ভারতবর্ষের কোনো এক অঞ্চলের পাঠান মুসলিম ব্যবসা-বাণিজ্য করতে মণিপুর গেছেন। তাঁদের একজন এক মৈতৈ মণিপুরী মেয়ের সঙ্গে প্রেমে আবদ্ধ হন এবং তাঁকে বিবাহ করে সন্তানাদিসহ সেখানে স্থায়ীভাবে বসবাস করতে থাকেন। মা মৈতৈই ও পিতা পাঠান মুসলিম বংশোদ্ভূত সম্প্রদায়কে পাঙান জাতি বলে। তাদেরকে মণিপুরী মুসলিমও বলা হয়। তারা মায়ের ভাষায় কথা বলে এবং পিতার ইসলাম ধর্ম পালন করে। তারা পেঁয়াজ, রসুন ও মাংসভোজী। তাদের মেয়েরাও বিষ্ণুপ্রিয়া ও মৈতৈই মেয়েদের মতো নিজস্ব উৎপাদিত পোশাক-পরিচ্ছদ পরিধান করে।
সনাতনধর্মী মণিপুরীরা সাধারণত সাংস্কৃতিক জাতি হিসেবে উদারপন্থী। তাদের নারী-পুরুষদের মধ্যে মানববন্ধনে যুবক-যুবতী/নারী-পুরুষ একসঙ্গে খেলাধুলা, গান-বাজনা ও ধর্মীয় অনুষ্ঠানে স্বাভাবিক চলাফেরা ও মেলামেশায় অভ্যস্ত। তাদের ছেলে-মেয়ে, নারী-পুরুষ সবাই নৃত্যগীতে অংশ গ্রহণ করে। পাঙান সম্প্রদায়ের মেয়ে-ছেলে ইসলামিক শরিয়ত অনুসরণ করার চেষ্টা করে।
মণিপুরের শহরগুলি
মণিপুরের নামকরা শহরগুলোর নাম নিচে দেয়া হলো:
পরিবহণ
ইম্ফল বিমানবন্দর
রেল
মণিপুরে খুব দ্রুত রেলওয়ে লাইনের বিকাশ হচ্ছে। খংসাং রেলওয়ে স্টেশন রাজ্যের প্রারম্ভিক রেল স্টেশন। লাইনটি ইম্ফল রেলওয়ে স্টেশন পর্যন্ত সম্প্রসারিত হয়েছে। ভবিষ্যতে এটি মায়ানমার পর্যন্ত প্রসারিত হবার পরিকল্পনায় রয়েছে। আগরতলা - খংসাং জন শতাব্দী এক্সপ্রেস এই রুটের একমাত্র সংরক্ষিত আসনের ট্রেন।
১০০০ (সংখ্যা)
থাম্ব|ইউ কে রোড এ 1000 সাইন ১০০০ বা ১,০০০ (এক হাজার) ৯৯৯-এর পর এবং ১০০১-এর আগের একটি স্বাভাবিক সংখ্যা। একে হাজার বা সহস্র দ্বারা ভারতীয় উপমহাদেশে বোঝানো হয়। ১ হাজার হল ১,০০০ বা ১/১০০ লাখ।
খিলজি রাজবংশ
খিলজি রাজবংশ (Hindi: सलतनत ख़िलजी) ছিল তুর্কি-আফগান   বংশোদ্ভুত মুসলিম রাজবংশ। ১২৯০ থেকে ১৩২০ সাল পর্যন্ত সময়ের মধ্যে এই রাজবংশ দক্ষিণ এশিয়ার বিরাট অংশ শাসন করে।  জালালউদ্দিন ফিরোজ খিলজি এই রাজবংশের পত্তন করেন। এটি দিল্লি সালতানাত শাসনকারী দ্বিতীয় রাজবংশ। আলাউদ্দিন খিলজির সময় খিলজিরা সফলভাবে মোঙ্গল আক্রমণ ঠেকাতে সক্ষম হয়।
বংশসুত্র
খিলজীরা মূলত তুরক আফগান জাতি গোষ্ঠীর যারা মূলত তুর্কি এবং যারা দিল্লিতে আসার আগে আফগানিস্তান বসবাস করত। জালালুদ্দিন খিলজীর পূর্বসূরীরা হেলমান্দ এবং লামঘান এ ২০০ বছরের ও অধিক সময় ধরে বসবাস করত।
তবে খিলজীদের তুর্কি জাতিগোষ্ঠীর থেকে আলাদা ভাবা হত।বরং তারা স্থানীয় আফগানদের সাথে বিবাহ বন্ধনে আবদ্ধ হয়ে তাদের সাথেই মিশে গিয়েছিল এবং তাদের সংস্কৃতিকে নিজের করে নিয়েছিল।দিল্লি দরবারে তারা আফগান হিসেবেই পরিচিত ছিল
ইতিহাস
জালাল উদ্দিন খিলজী
জালালউদ্দিন খিলজী যিনি সিংহাসন আরোহণের সময় ৭০ বছর বয়সি ছিলেন, একজন প্রজাদরদি এবং বিনয়ী সুলতান ছিলেন
তুর্কি অভিজাতদের বিরুদ্ধাচরণ সত্বেও তিনি ১২৯০ সালে দিল্লির মসনদে বসেন। জালাল উদ্দিনের এই আরোহণ সবাই মেনে নেই নি। বরং তার ৬ বছরের শাসনে বলবন এর ভাইপো মমলুকদের প্রতি অনুগত সামরিক অধিনায়কদের নিয়ে বিদ্রোহ করে ।জালাল উদ্দিন এই বিদ্রোহ দমান এবং অনেক অধিনায়ক দের মৃত্যুদণ্ড দেন। এরপর তিনি রান্থামবোর এর দিকে অভিযান করেন ,যদিওবা তিনি সফল হন নি। তবে তিনি তার ভাইপো জুনা খান কে সাথে নিয়ে মধ্য ভারতের সিন্ধ নদী তীরে মঙ্গোল বাহিনীকে সফল বাহিনী কে প্রতিহত করেন।
আলাউদ্দিন খিলজী
আলাউদ্দিন খিলজী ছিলেন জালাল উদ্দিন খিলজীর ভাইপো এবং জামাতা । যিনি হিন্দু রাজ্য মহারাষ্ট্রের রাজধানী দেবগীরি তে হামলা চালান এবং বিপুল পরিমাণ সম্পদ ভান্ডার লুট করেন। এরপর ১২৯৬ সালে তিনি দিল্লি আসেন এবং নিজ চাচা ও শ্বশুর জালাল উদ্দিন খিলজীর মৃত্যুর পর নিজে সুলতান হিসেবে দিল্লীর মসনদে বসেন।
আলাউদ্দিন খিলজী ২০ বছরের মত শাসন করেন।তিনি হিন্দু রাষ্ট্র সমূহ যেমন রান্থাম্বর (১৩০১), চিত্তগ‌‌‍‌ড়(১৩০৩) ,মান্ডু (১৩০৫) এবং দেবগীরিতে অভিযান চালিয়ে দখল করেন। এছাড়াও তিনি ১৭ বার ভারতের দিকে ধেয়ে আসা মঙ্গোল বাহিনীকে সফল ভাবে প্রতিহত করে।
আলাউদ্দিন খিলজীর শাসনামল কে ইতিহাসবিদরা হিংস্রতার শাসন হিসেবে দেখেন । আলাউদ্দিন খিলজী যাকেই নিজের ক্ষমতার জন্য বিপদজনক মনে করতেন তাকেই হত্যা করতেন। এমন কি ১২৯৯-১৩০০ খ্রিস্টাব্দের দিকে নিজ পরিবারের কিছু সদস্যেরও তিনি হত্যা করেন এই ভেবে যে তারা বিদ্রোহ করবে এবং অনেককে হত্যা করা হতো প্রথমে চোখ উপড়ে ফেলে এরপর শিরশ্ছেদ করে।
১৩০৮ সালে আলাউদ্দিনের সেনানায়ক মালিক কাফুর ওয়ারাঙ্গল এ হামলা চালায় এবং দক্ষিণের হোয়সালা সাম্রাজ্য কে উপড়ে ফেলে তামিল নাডুর দিকে অভিযান চালান।এরপর সেখানে রাজকোষ অধিগ্রহণ করেন এবং লুট করা সম্পত্তি নিয়ে দিল্লিতে ফিরে আসেন এবং আলাউদ্দিন খিলজীর কাছে তা উপস্থাপন করেন যার মধ্যে বিশ্বখ্যাত এবং দুনিয়ার সবচেয়ে বড় হিরা কোহিনূর ও ছিল।
শেষ খিলজী সুলতান
১৩১৫ সালের ডিসেম্বরে আলাউদ্দিন খিলজীর মৃত্যু হয়।এরপরপরই সাম্রাজ্য জুড়ে বিশৃঙ্খলা ,একে অপরের বিরুদ্ধে অভ্যুত্থান ,গুপ্তহত্যা ছড়িয়ে পড়ে।এমনকি মালিক কাফুর নিজেকে সুলতান দাবি করে বসে। কিন্তু আমীরদের সম্মতি না থাকায় তিনি মসনদ ধরে রাখতে পারেন নি এবং কয়েক মাসের মধ্যে তাকেও হত্যা করা হয়।
পরবর্তী তিন বছরে একের পর এক অভ্যুত্থান মধ্য দিয়ে তিন জন সুলতান দিল্লীর মসনদে বসেন।মালিক কাফুর এর মৃত্যুর পর আমিরগণ ৬ বছর বয়সী শিহাব উদ্দিন উমরকে মসনদে বসান কিন্তু অল্প দিনেই তার ভাই কুতুব উদ্দিন মোবারক শাহ তাকে হত্যা করে এবং নিজেকে সুলতান ঘোষণা করেন । আমির দের মন জয়ের জন্য বিভিন্নজন কে বিভিন্ন পদে অধিষ্ঠিত করেন। চার বছর শাসনের পর ১৩২০ সালে তিনি তার  সেনানায়ক খসরু খান দ্বারা হত্যা হন।
এরপর সেনাপ্রধান গাজী মালিক বিশাল বাহিনী নিয়ে দিল্লি তে অভ্যুত্থান ঘটান ,এরপর খসরু খান কে হত্যা করেন এবং দিল্লীর মসনদ নিজ দখলে নেন। এরপর তিনি নিজের নাম বদলে গিয়াস উদ্দিন তুঘলক নাম ধারণ করেন এবং তুঘলক রাজবংশের গোড়াপত্তন করেন।
অর্থনৈতিক প্রণালী এবং প্রশাসন
আলাউদ্দিন খিলজী নিজের রাজকোষ কে শক্ত করার জন্য কর ব্যবস্থার পরিবর্তন ঘটান যাতে যুদ্ধ এবং বিশাল সেনাবাহিনীর খরচ মিটাতে পারেন। তিনি কৃষিজ করকে ২০ শতাংশ থেকে বাড়িয়ে ৫০ শতাংশ তে নিয়ে যান এবং স্থানীয় প্রশাসনিক কর্মকর্তা যারা কর সংগ্রহ করে ভাতা পেত তা ও বন্ধ করে দেন ।
এছাড়া তিনি প্রশাসনিক কর্মকর্তা ও আমীরদের নিজেদের পরিবারের মধ্যে বিবাহ বন্ধনের মাধ্যমে সম্পর্ক তৈরিতে নিষেধাজ্ঞা আরোপ করেন। তার রাজ্যে জ্ঞানী এবং কবিরা যে ভাতা পেত ,তিনি তা ও বন্ধ করে দেন।
আলাউদ্দিন খিলজী সালতানাতের অমুসলিমদের উপর কার ধরনের কর চাপিয়ে দেন,যেগুলা হল : জিজিয়া, খারাজ, কারি এবং চারি। কর দিতে সমস্যা করলে কর কর্মকর্তা রা মারধর করত , হোক সে মুসলিম বা অমুসলিম। এরপর তিনি দরবারের উমরা এবং প্রশাসনিক কর্মকর্তা দের সকল ধরনের জমি বাজেয়াপ্ত করেন এবং রাজস্ব নিয়োগে মুসলিম জাগীরদার দের যে ভূমিকা ছিল তাও বাজেয়াপ্ত করেন।ফলে এমন অবস্থা সৃষ্টি হই যে,সবাই নিজের জীবিকা উপারজনের জন্য এত ব্যস্ত হয়ে পড়ে যে, সুলতানের বিরুদ্ধে বিদ্রোহের কথা কেউ চিন্তা ও করার সুযোগ পেত না।
আলাউদ্দিন খিলজী বাজারের বিভিন্ন শস্যের দাম নির্ধারণ করে দিয়েছিলেন।এবং কারা কারা এর কেনা বেচা করতে পারবে তা ও নির্ধারণ করে দেই।
শাহনামা ই মান্ডী নামে বিশেষ বাজার গড়ে উঠে।বিশিষ্ট ব্যবসায়ী গণ এসব বাজারে একচেটিয়া ব্যবসা এর অধিকার পেতে যায়।এসব ব্যবসায়ী বাদে অন্য ব্যবসায়ীগণ এইসব শস্যের কেনা বেচা করতে পারত না। শহর জুড়ে এসব বাজারে আলাউদ্দিনের নিজস্ব গুপ্তচর ছড়িয়ে দেয়া হত।যদি কেউ নির্ধারিত দামের চেয়ে ভিন্ন দামে কেনা বেচা করত তবে তাকে শাস্তি দেয় হত। এমন কি অনেকের মাংস ও কেটে নেয়া হই।
শস্যের উপর অতিরিক্ত করে কারণে একসময় কৃষকেরা কৃষিকাজ তথা শস্য উৎপাদন ছেড়ে দেয়া শুরু করে।এতে এক সময় খাদ্যের স্বল্পতা দেখা যাওয়া শুরু করে। এরপর সালতানাত জুড়ে ভয়ংকর দুর্ভিক্ষ ছড়িয়ে পড়ে।
অলিভিয়েট বাইস
অলিভিয়েট বাইস (পূর্ব পদনামঃ ডারুহি, জন্মঃ ১২ মে ১৯৬৮) ভানুয়াটু'র এস্পিরিটু সান্টো'তে জন্মগ্রহণকারী একজন মহিলা দৌড়বিদ। তিনি গ্রীষ্মকালীন অলিম্পিক গেমসে অংশগ্রহণকারী ভানুয়াটু'র প্রথম মহিলা ক্রীড়াবিদ। সিউলে আয়োজিত ১৯৮৮ সালের গ্রীষ্মকালীন অলিম্পিকে মল্লক্রীড়া য় ১০০ মিটার ও ২০০ মিটার প্রতিযোগিতায় তার দেশের প্রথম মহিলা দৌড়বিদ হিসেবে অংশ নিয়েছিলেন।
অলিম্পিক পরিসংখ্যান
সিউল অলিম্পিক গেমসে তিনি ১০০ মিটার ও ২০০ মিটার দৌড়ের প্রতিযোগী ছিলেন। ১০০ মিটার প্রতিযোগিতায় তিনি ৮ জন প্রতিযোগীর মধ্যে ৭ম স্থান অধিকার করেছিলেন। দৌড় শেষ করতে তার ১৩ সেকেন্ড সময় লেগেছিল। ফলাফল সরূপ তিনি পরের রাউন্ডে উত্তীর্ণ হতে পারেননি। ২০০ মিটারের প্রতিযোগীতায় তিনি ৭ জন প্রতিযোগীর মধ্যে ৫ম স্থানে থেকে দৌড় শেষ করেন এবং পরের পর্বের জন্য অনুত্তীর্ণ হয়েছিলেন।
পাটাইষষ্ঠী ব্রত
পাটাইষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সন্তানের আয়ুবৃদ্ধির কামনায় এই ব্রত পালন করেন। এটি পৌষ মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়।
ব্রতের নিয়ম
পাটাইষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ বেনাগাছের পাটাই সংগ্রহ করতে হয়।
দ্বিতীয় পর্যায়ে উঠোনে ছোট পুকুর কেটে বেনাগাছের পাটাইটি পুঁতে দিয়ে পূজা করতে হয়।
শীতলষষ্ঠী ব্রত
ব্রতের নিয়ম
শীতলষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ বাটনা বাটার শিল, বাঁশপাতা, জোড়া কলা, ২১টি সজনে ফুল, তালপাতার পাখা এবং আল্পনার জন্য আতপ চালের পিটুলি সংগ্রহ করতে হয়।
দ্বিতীয় পর্যায়ে উঠোনে বাটনা বাটার শিলের উপর পিটুলি দিয়ে ষাইটমূর্তির আল্পনা এঁকে নোড়ার কোলে বাঁশপাতা, জোড়া কলা ও সজনে ফুল দিতে হয়। এরপরে তালপাতার পাখা দিয়ে শিলটিকে বাতাস করতে হয়।
এড গিডিন্স
এডওয়ার্ড সিমন হান্টার গিডিন্স (Ed Giddins; জন্ম: ২০ জুলাই, ১৯৭১) পূর্ব সাসেক্সের ইস্টবোর্ন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার, সারে, ওয়ারউইকশায়ার ও সাসেক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘জিজার’ ডাকনামে পরিচিত এড গিডিন্স।
প্রথম-শ্রেণীর ক্রিকেট
সাসেক্সের ইস্টবোর্ন এলাকায় এড গিডিন্সের জন্ম। সমগ্র প্রথম-শ্রেণীর খেলোয়াড়ী জীবনে চারটি কাউন্টি দল - সাসেক্স, ওয়ারউইকশায়ার, সারে ও হ্যাম্পশায়ারের পক্ষালম্বন করেছেন। তন্মধ্যে, ১৯৯৬ সালে কোকেন সেবনের দায়ে পরীক্ষায় নেতিবাচক ফলাফল আসায় সাসেক্স দল থেকে বাদ পড়েন। এছাড়াও, আঠারো মাস ক্রিকেট খেলায় অংশগ্রহণের উপর নিষেধাজ্ঞার কবলে পড়েন।
১৯৯১ সাল থেকে ২০০৩ সাল পর্যন্ত এড গিডিন্সের প্রথম-শ্রেণীর খেলোয়াড়ী জীবন চলমান ছিল। কোকেন সেবন, থ্রোয়িংয়ের কারণে নো-বল ও নিজ কাউন্টি দলকে বাজীকরদের সাথে হাত মিলিয়ে পাঁচ বছর নিষেধাজ্ঞার কবলে পড়েন। তার দিক দিয়ে সঠিক হলেও ঐ খেলায় তিনি মোটেই খেলেননি। সুঠাম ভঙ্গীমায় নিজের স্বর্ণালী সময়ে বেশ ভালোমানের পেস বোলিং করতেন। সহায়ক পিচে সেরা ব্যাটসম্যানকে বেশ নাকানিচুবানি খেতে হয়।
১৯৯৮ সালে ওয়ারউইকশায়ারে যোগ দেন। তবে, মাদক সেবনজনিত কেলেঙ্কারীর শিকারে পরিণত হলে তাকে সাসেক্স দলে চলে যেতে হয়। এখানে তিনি আঠারো মাসের নিষেধাজ্ঞার কবলে পড়েন। দলীয় সঙ্গী নাদিম শহীদের সাথে ক্রিসমাস ট্রি ব্যবসায় মাদক দ্রব্য বিক্রয় করেন। ২০০০ সালে ইংল্যান্ড দল থেকে বাদ পড়ার পর তার খেলার মান দূর্বলতর হতে থাকে। এরপর, তিনি সারে দলে ও পরবর্তীতে হ্যাম্পশায়ারের সদস্য হন।
আন্তর্জাতিক ক্রিকেট
আগস্ট, ১৯৯৯ সালে ওভালে সফরকারী নিউজিল্যান্ড দলের বিপক্ষে একটি টেস্ট খেলেন। নিজস্ব প্রথম টেস্টে ফিল টাফনেল ও অ্যালান মুলালি’র সাথে ১১ নম্বরে ব্যাটিংয়ে তিনি বিজয়ী হন। ৭৯ রানের বিনিময়ে চার উইকেট পেয়েছিলেন তিনি। সাবেক ওয়ারউইকশায়ারীয় ব্যাটসম্যান রজার টোজকে নিজস্ব প্রথম টেস্ট ডিসমিসাল ঘটান তিনি। ঐ টেস্টে নিউজিল্যান্ড দল ৮৩ রানে জয় পেয়ে চার খেলার সিরিজে ২-১ ব্যবধানে বিজয়ী হয়।
জিম্বাবুয়ের মুখোমুখি
২০০০ সালের শীতকালে দক্ষিণ আফ্রিকা গমনার্থে তাকে ইংল্যান্ড দলে রাখা হয়নি। তবে, পরবর্তী গ্রীষ্মে জিম্বাবুয়ের বিপক্ষে দলে রাখা হয় ও দুই টেস্টে অংশ নেন। দুই খেলার ঐ সিরিজে ইংল্যান্ড ১-০ ব্যবধানে জয়ী হয় ও খেলায় তিনি নিজস্ব সেরা বোলিং পরিসংখ্যান ৫/১৫ লাভ করেন। ফলশ্রুতিতে, জিম্বাবুয়ের প্রথম ইনিংসের মাধ্যমেই খেলার গতিধারা ইংল্যান্ডের অনুকূলে চলে আসে। এছাড়াও, দ্বিতীয় ইনিংসে তিনি আরও দুই উইকেট পান। ব্যাট হাতে নিয়ে নিজস্ব সর্বোচ্চ রান তুলেন। লর্ডসে জিম্বাবুয়ের বিপক্ষে ঐ খেলায় তিনি ম্যান অব দ্য ম্যাচের পুরস্কার লাভ করেন।
সিরিজের দ্বিতীয় টেস্ট ড্রয়ে পরিণত হয়। ঐ খেলায় তিনি ১/৪৬ পান। এছাড়াও, ইংল্যান্ডের উভয় ইনিংসেই তিনি ব্যাট হাতে নিয়ে অপরাজিত অবস্থায় ছিলেন। পরের দুই টেস্টে ভালো করতে না পারায় বাদ পড়েন। নিস্প্রাণ উইকেটে তাকে বেশ হিমশিম খেতে হয়েছিল।
২০০০ সালে ওয়েস্ট ইন্ডিজের মুখোমুখি হবার জন্যে তাকে ইংল্যান্ড দলে রাখা হয়। পাঁচ-টেস্ট নিয়ে গড়া সিরিজের প্রথম খেলায় স্বাগতিক দল ইনিংস ও ৯৩ রানের ব্যবধানে পরাভূত হয়। খেলায় তিনি ০/৭৩ পান ও আন্তর্জাতিক অঙ্গনে একমাত্র জোড়া শূন্য রানের সন্ধান পান। ফলশ্রুতিতে, দল থেকে বাদ পড়েন। এটিই তার ইংল্যান্ডের পক্ষে সর্বশেষ অংশগ্রহণ ছিল।
অবসর
২০০৩ সালের শুরুতে তিনি অবসর নেন। একবার তিনি ব্রিটেনের অন্যতম দর্শনীয় কুমার হিসেবে মনোনীত হয়েছিলেন। অ্যামাজনের সাথে একটি গ্রীষ্মে ভ্রমণের জন্যে প্রস্তুতি নেন। শারীরিক সুস্থতা ও আন্তর্জাতিক অঙ্গনে সুযোগ পেতে এক শীতকালে £১০০০০ পাউন্ড-স্টার্লিং ব্যয় করেন। তবে, মাঠের বাইরের কার্যক্রমের কারণেই তিনি অধিক স্মরণীয় করে রেখেছেন।
২০০৪ সালের শুরুতে পোকার খেলার দিকে ঝুঁকে পড়েন। এছাড়াও, বিবিসি’র টিভি অনুষ্ঠান ‘অ্যারেঞ্জ মি এ ম্যারিজে’ অংশগ্রহণ করতেন। ২০০৯ সালে স্কাই পোকারের খেলা বিশ্লেষক হিসেবে কাজ করেন। মে, ২০১১ সালে চ্যানেল ফোরস ‘সেলিব্রিটি ফাইভ গো টু’ অনুষ্ঠানের দ্বিতীয় আসরে অংশ নেন। এ অনুষ্ঠানের তারকাগণ দক্ষিণ আফ্রিকা গমনের সুযোগ পেতেন। ঐ অনুষ্ঠানে তিনি বিজয়ী হন ও তারকাদের সাথে সেখানে অবস্থানের সুযোগ পান।
জনপ্রিয় ইউকে উৎসব থেকে সর্বাধিক £১০,০০০ পাউন্ড-স্টার্লিং মূল্যমানের নগদ পুরস্কার পেয়েছেন। জুন, ২০১৫ সাল পর্যন্ত সবমিলিয়ে $৮২,৩৭৫ ডলারের অধিক অঙ্কের নগদ অর্থ লাভ করেছেন তিনি।
ইলা
বৈবস্বত মনুর প্রথম সন্তান ইল। তিনি ইক্ষ্বাকু বংশের মহাপরাক্রমশালী রাজা ও কুরুবংশের আদিপুরুষ পুরূরবা-র মাতা।
জন্ম-বৃত্তান্ত
বৈবস্বত মনুর কোনো সন্তান না হওয়ায়, মহর্ষি বশিষ্ঠকে পুরোহিত নিযুক্ত করে, সন্তান কামনা করে দেবতা মিত্র-বরুণের যজ্ঞ করছিলেন। বৈবস্বত মনুর পুত্রসন্তান লাভ করবার ইচ্ছা ছিল। কিন্তু মনুপত্নী শ্রদ্ধা কন্যা সন্তান কামনা করে যজ্ঞের হোতার কাছে তাঁর মনের ইচ্ছা ব্যক্ত করলেন। হোতাগণ 'কন্যা সন্তান' এর সংকল্প করে 'বষট-কার' উচ্চারণ করে যজ্ঞ করলেন। যজ্ঞের ফলে মনুর 'ইলা' নামে এক কন্যার জন্ম হলো।পুত্রের বদলে কন্যা পেয়ে মনু ক্ষুণ্ণ হলেন। তিনি ক্ষুব্ধচিত্তে গুরু বশিষ্ঠের নিকট অনুযোগ করলেন। বশিষ্ঠ বললেন, যজ্ঞের হোতা প্রথমে পুত্র সন্তান এবং পরে কন্যা সন্তান কামনা করায় সংকল্পিত কার্যে বিপর্যয় ঘটেছে। যাহোক, আমার তপস্যা বলে তোমার সন্তান পুত্রই হবে।
অতঃপর তিনি ভগবান বিষ্ণুর স্তব করলেন। বিষ্ণুর আশির্বাদে কন্যা পুত্রে পরিনত হলো। তার নাম হলো সুদ্যুম্ন (ইল)। বৈবস্বত মনু পরবর্তীকালে ইলকে রাজ্যে অভিষিক্ত করে বানপ্রস্থ গিয়েছিলেন।
বুধ ও ইলা
সুদ্যুম্ন একদা দিগ্বিজয়ের জন্য সঙ্গী-সাথী নিয়ে সপ্তদ্বীপা পৃথিবী পরিভ্রমণ করতে বেরোলেন। ঘুরতে ঘুরতে একদিন সুদ্যুম্ন শিব-পার্বতীর অতি প্রিয় স্থান উমাবনে এসে পড়লেন। উমাবনে প্রবেশ করার সঙ্গে সঙ্গে ইল নারীতে পরিনত হলেন। সুদ্যুম্নের ঘোড়াটিও ঘুড়ী হয়ে গেল।
এই উমাবনের নিয়ম ছিল, যে পুরুষ এই বনে প্রবেশ করবে সে সঙ্গে সঙ্গে নারী হয়ে যাবে। কোনো কালে কয়েকজন মহাতাপস ঋষি উমা-মহেশ্বর কে দর্শন করবার জন্য উমাবনে এসেছিলেন। পার্বতী-মহাদেব তখন রতি ক্রিয়ায় মত্ত ছিলেন। ঋষিগণ দেবী পার্বতীকে বিবস্ত্রা দেখে ফেললেন। পার্বতী লজ্জা পেলেন এবং বস্ত্রদ্বারা শরীর আচ্ছাদন করে লজ্জা নিবারণ করলেন। ঋষিগণ হর-পার্বতীকে রতি-ক্রিয়ায় মত্ত দেখে নর-নারায়ণ আশ্রমের দিকে চলে গেলেন। এরকম বিষম অবস্থায় দেবী নারী স্বভাবোচিত কারণে অত্যন্ত বিচলিত হলেন। তখন মহাদেব পার্বতীর প্রীতির জন্য এই নিয়ম বাঁধলেন- যে পুরুষ এই বনে প্রবেশ করবে সে নারীত্ব প্রাপ্ত হবে। সেই থেকে আর কোনো পুরুষ উমাবনে (মৎস্যপুরাণ মতে 'শরবন') প্রবেশ করে না।
সুদ্যুম্ন এই নিয়মের কথা জানতেন না। তিনি ঘোড়া ছুটিয়ে এই বনে প্রবেশ করামাত্র নারীত্ব প্রাপ্ত হলেন। নারীত্ব প্রাপ্ত হবার পর তিনি পুর্বের অবস্থা বিস্মৃত হলেন। ইলা বন থেকে বনান্তরে ঘুরে বেড়াতে লাগলেন।
এরকম এক সময় চন্দ্রদেবের পুত্র বুধ ইলাকে দেখতে পেলেন। নারীত্ব প্রাপ্ত হয়ে ইলা অত্যন্ত সুন্দরী হয়েছিলেন। বুধ তাঁকে দেখে মোহিত হয়ে পড়লেন। বুধ, ইলার অবস্থা বিপর্যয়ের কথা জানতেন।এও জানতেন যে ইলা আত্মবিস্মৃত হয়েছেন।
বুধ ইলাকে পাবার জন্য ব্রাহ্মণের বেশ ধরলেন। দণ্ড, কমণ্ডলু, বই হাতে নিয়ে বেদমন্ত্র উচ্চারণ করতে করতে বুধ ইলার কাছে গিয়ে তাঁকে ডেকে বললেন, 'তুমি আমার গৃহচর্যা রেখে কোথায় গিয়েছিলে? তোমার-আমার এই মধুর সন্ধ্যা-যাপন সময় কেন নষ্ট করছো? এস, আমরা এই গৃহপ্রাঙ্গন ফুল দিয়ে সাজাই।' বুধ এরকম কথা বললেন, 'হে আর্য, আমি সব ভূলে গিয়েছি। আমি-ই বা কে, আপনিই বা কে, আমার পরিচয় কি?' বুধ বললেন, 'তুমি ইলা। আমি বুধ নামক বিদ্বান ব্রাহ্মণ। আমার জন্ম শ্রেষ্ঠ ব্রাহ্মণকুলে। তুমি আমার প্রনয়ীনী।' এই কথা শুনে ইলা বুধের সঙ্গে তাঁর গৃহে চললেন। সেখানে তাঁরা এক বছর কাল অত্যন্ত সুখে কাটালেন। তখনই তাঁদের সন্তান পুরূরুবা-র জন্ম হলো।
[ব্রহ্ম ও বায়ুপুরাণে পুরূরবা-র জন্ম প্রসঙ্গে বলা হয়েছে, ইলা যজ্ঞবেদী থেকে নারী হয়ে জন্মানোর পর মনুর অনুমতি নিয়ে মিত্র-বরুণের কাছে গিয়েছিলেন। মিত্র-বরুণ ইলাকে পুরুষ হয়ে যাবার আশির্বাদ দিয়ে পিতার কাছে ফিরে যেতে বলেন। ইলা মনুর কাছে ফিরে আসবার সময় পথের মধ্যে বুধ তাঁকে প্রেম নিবেদন করে। তখন তাঁদের মিলনে পুরূরবা'র জন্ম হয়।]
ইলার কিম্পুরুষ দশা
এদিকে ইলার অনুপস্থিতিতে তাঁর অমাত্য-মন্ত্রীরা ইলার অন্যান্য ভ্রাতাদের সঙ্গে করে ইলার খোঁজে বেরোলেন। উমাবনের নিকট এসে তাঁরা সেই ঘোড়াকে দেখতে পেলেন। সিন্ধুদেশীয় সেই ঘোড়াটিকে তাঁরা চিনতে পারলেন এবং এর স্ত্রীদশা দেখে তাঁরা বিস্মিত হলেন। কুলপুরোহিত বশিষ্ঠ ধ্যানযোগে সবটা জানতে পারলেন। তিনি অন্যান্যদের সমস্ত ব্যাপার অবগত করে বললেন, 'আমাদের পরমতেজস্বী রাজা যেন পূর্বের অবস্থায় ফিরে আসে, আমাদের সেই চেষ্টা করতে হবে।' এই বলে তিনি শিবের স্তব করতে শুরু করলেন। স্তবে খুশি হয়ে মহাদেব দর্শন দিলে, বশিষ্ঠ পুনরায় ইলার পুরুষত্ব ফিরিয়ে দেবার প্রার্থনা জানালেন। মহেশ্বর বললেন, তাঁর প্রতিষ্ঠিত নিয়ম অলঙ্ঘ্য। তবে ইক্ষ্বাকু যদি অশ্বমেধ যজ্ঞ করে, তবে সেই যজ্ঞের ফলে ইলা কিম্পুরুষ হবে[অর্থাৎ কিছুকাল নারী কিছুকাল পুরুষ]। তখন সূর্যবংশীয়রা অশ্বমেধ যজ্ঞ করলেন। সেই যজ্ঞের ফলে ইলা কিছুকাল নারী হতেন, কিছুকাল পুরুষ।
এদিকে পুরূরবা-র জন্মের কিছুকাল পরেই বুধ স্বর্গে চলে গেলেন। কিম্পুরুষ হবার লজ্জায় ইলা সিংহাসন ত্যাগ করলেন। তাঁর জায়গায় রাজা হলেন ইক্ষ্বাকু। ইনিই সূর্যবংশের মূল ধারার বাহক। কুলগুরু বশিষ্ঠের নির্দেশে ইলা প্রতিষ্ঠানপুর রাজ্যে পুরূরবাকে অভিষিক্ত করলেন। পুরূরবা থেকেই পরে কুরু-পাণ্ডব, যাদব প্রভৃতি বংশধারার সৃষ্টি হয়। ইলা আরও তিন সন্তান ছিল- উৎকল, গয়, বিনতাশ্ব। প্রতিষ্ঠানপুরে পুরূরবাকে রাজপদে অভিষিক্ত করে ইলা তপস্যার জন্য অন্যত্র চলে গেলেন। সেই যেখানে তিনি বুধের সঙ্গে সংসার করেছেন, যেখানে পুরূরবা-র জন্ম হয়েছিল। পরবর্তীকালে ইলার নামানুসারে সেই জায়গার নাম হলো ইলাবৃতবর্ষ।
রামায়ণের বিবরণ
রামায়ণের উত্তর কাণ্ডে ইলা-বুধের কাহিনী বর্ণিত হয়েছে। সেখানে অন্যান্য পুরাণের সঙ্গে রামায়ণের তথ্য ও ঘটনাগত বিভিন্নতা রয়েছে। রামায়ণে বলা হয়েছে, ইলা ছিলেন প্রজাপতি কর্দমের পুত্র। কর্দম রাজত্ব করতেন বাহ্লীক দেশে। মহাদেবের নিয়মে ইলা নারীত্ব প্রাপ্ত হলে শোকাকুল ইলা দেবী উমার স্তব শুরু করেন। "প্রণিপত্য উমাং দেবীং সর্বেণৈবান্তরাত্মনা। ঈশে বরানাং বরদে লোকানামসি ভামিনি। অমোঘদর্শনে দেবী ভজ সৌম্যেন চক্ষুষা।"
-দেবী, আপনি সমস্ত লোকের বাঞ্ছাকল্পলতা। আপনি সকলকেই অভীষ্ট বরদান করেন। আপনার দর্শন কখোনো বৃথা যায় না। ভামিনি! প্রসন্ন নয়নে দৃষ্টিপাত করে এ দাসকে অনুগৃহীত করুন।
স্তবে প্রসন্না দেবীর বরে ইলা তখনই কিম্পুরুষত্ব প্রাপ্ত হলেন। ইলাকে নারীরূপে দেখে বুধ অতি মুগ্ধ হলেন। যেসব সঙ্গীসাথী ইলের সাথে এসে কিম্পুরুষত্ব প্রাপ্ত হয়েছিলেন বুধ তাদের অন্যত্র থাকার ব্যবস্থা করে ইলাকে নিয়ে সংসার শুরু করলেন। কিম্পুরুষ দশায় ইলা যখন পুরুষ হলেন, তখন তাঁর পূর্বের কথা[অর্থাৎ তাঁর রাজ্য, পিতামাতা, স্ত্রী-সন্তান দের কথা। নারী হবার কথা তাঁর মনে থাকত না] মনে পড়ল। ফিরে যেতে চাইলে বুধ তাঁকে এক বছর থেকে যেতে বললেন। ইলা সম্মত হলো। একবছরের মধ্যেই ইলা পুরূরবা-র জন্ম দিলেন।
এদিকে কর্দম ঋষি সমস্ত টা জানতে পেরে ঋষিদের পরামর্শে মহাদেবের উদ্দেশ্যে অশ্বমেধ যজ্ঞ করলেন। যজ্ঞের ফলে প্রসন্ন মহাদেবের বরে ইলা সম্পূর্ণ ভাবেই পুরুষ হয়ে গেলেন। ইল পূর্বে পুরুষাবস্থায় বাহ্লীকদেশে এক পুত্রের জন্ম দিয়েছিলেন, তাঁর নাম শশবিন্দু। শশবিন্দুকে বাহ্লীকদেশের সিংহাসনে বসিয়ে এবং পুরূরবাকে প্রতিষ্ঠানপুরের সিংহাসনে বসিয়ে ইলা সংসার ত্যাগ করে তপস্যায় কাল কাটালেন। অতঃপর তপস্যার ফলে ইলা ব্রহ্মলোক প্রাপ্ত হলেন।
সিটি হান্টার (দ্ব্যর্থতা নিরসন)
সিটি হান্টার নামটি নিম্নের বিষয়গুলো নির্দেশ করতে পারে:
লাক্ষা
thumbnail|লাক্ষার ঢালাই করা কারুকার্য গালা বা লাক্ষা একধরনের প্রাণীজাত পদার্থ যার প্লাস্টিকের মত ধর্ম আছে। গাছের ডালে স্ত্রী লাক্ষাকীটের (Coccus lacca) ক্ষরিত আঠালো নির্যাসকে জৈব দ্রাবক দ্বারা শুদ্ধ করে লাক্ষা প্রস্তুত হয়। একে গলিয়ে ছাচে ঢালাই করা যায় (thermoplastic)। কঠিন গালা কমলা/খয়েরী রঙের ভঙ্গুর পদার্থ। এটি ভক্ষণ করলে কোন ক্ষতি হয় না তাই খাবার ঔষধ বা লজেন্চুষে দেওয়া যায় (food additive E number E904)।
ব্যবহার
প্রাচীন ভারতে লাক্ষা ব্যবহারের বিখ্যাত উদাহরণ মহাভারতের জতুগৃহ- একটি সুরম্য প্রাসাদ যা দাহ্য মোম ও গালা দিয়ে তৈরি করা হয়েছিল।
যোজন
যোজন প্রাচীন ভারতের দূরত্বের একক। রামায়ণ অনুসারে পুষ্পক রথে চড়ে রাবণ ও লাফ দিয়ে হনুমান শত যোজন বিস্তৃত সাগর পার হয়ে লঙ্কায় পৌঁছেছিল। গুপী গাইন বাঘা বাইন চলচ্চিত্রে ষুণ্ডি থেকে হল্লা রাজ্যের দূরত্ব ছিলো ২০ যোজন।
বিষ্ণুপুরাণ এর ষষ্ঠ খন্ডের প্রথম অধ্যয়ে বলা হয়েছে-
১০ পরমাণু= ১ পরাসুক্ষ্ম; ১০ পরাসুক্ষ্ম= ১ ত্রসরেনু; ১০ ত্রসরেনু= ১ মহীরজ; ১০ মহীরজ= ১ বালাগ্র; ১০ বালাগ্র= ১ লিক্ষা; ১০ লিক্ষা = ১ যুক; ১০ যুক= ১ যবোদর; ১০ যবোদর= ১ যব; ১০ যব = ১ অঙ্গুলি(প্রায় ৩/৪ ইঞ্চি); ৬ অঙ্গুলি= ১ পদ; ২ পদ = ১ বিতস্তি; ২ বিতস্তি = ১ হস্ত; ৪ হস্ত = এ ধনু; (১ দন্দ অথবা পৌরুষ অথবা নারীকা= ৬ ফুট; ১হস্ত=১.৫ফুট); ২০০০ ধনু= ১ গব্যুতি = ১২০০০ ফুট; ৪ গব্যুতি= ১ যোজন= ৯.০৯ মাইল
১ যোজন = ১৪.৬৩ কিলোমিটার
কারা সাগর
কারা সাগর (Ка́рское мо́ре) হলো উত্তর সাইবেরিয়ার অন্তর্গত উত্তর মহাসাগরের একটি সাগর।
দুর্গাষষ্ঠী ব্রত
দুর্গাষষ্ঠী ব্রত বা বোধনষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলোর অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সাংসারিক মঙ্গলকামনায় এই ব্রত পালন করেন। এটি আশ্বিন মাসের শুক্লাষষ্ঠী তিথিতে শারদীয়া দুর্গাপূজার বোধনের দিনে ষষ্ঠী পূজা হিসাবে পালন করা হয়।
ব্রতের নিয়ম
দুর্গাষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ ফুল, ফল, ধূপ, দীপ, দূর্বা, আতপচাল ও মিষ্টান্ন সংগ্রহ করতে হয়।
দ্বিতীয় পর্যায়ে উপকরণগুলি দিয়ে দেবীর পূজা করতে হয়। এদিন অন্নভোগ বা ভাত খাওয়া নিষিদ্ধ।
গজনভি রাজবংশ
গজনভি রাজবংশ ছিল তুর্কি-পারসিয়ান উৎসের একটি মুসলিম রাজবংশ।   সাম্রাজ্যের সর্বোচ্চ সীমায় তা পারস্যের বিরাট অংশ, ট্রান্সঅক্সানিয়ার অধিকাংশ এবং ভারতীয় উপমহাদেশের উত্তরাংশ নিয়ে গঠিত ছিল। এর স্থায়িত্বকাল ছিল ৯৭৭ থেকে ১১৮৬ সাল পর্যন্ত।  সবুক্তগিন তার শ্বশুর আল্প তিগিনের মৃত্যুর পর ইনি গজনির (বর্তমান আফগানিস্তানের গজনি প্রদেশ) শাসক হন ও এই রাজবংশের প্রতিষ্ঠা করেন। আল্প তিগিন ছিলেন হিন্দুকুশের উত্তরে বৃহত্তর খোরাসান অঞ্চলের সামানিদের সাবেক সেনাপতি।
সবুক্তগিনের পুত্র মাহমুদ গজনভি সামানিদের কাছ থেকে স্বাধীনতা ঘোষণা করেন। তিনি পূর্বে আমু দরিয়া, সিন্ধু অববাহিকা ও ভারত মহাসাগরের দিকে এবং পশ্চিমে রাই ও হামাদানে (বর্তমান ইরানের অন্তর্গত) গজনভি সাম্রাজ্যের বিস্তার ঘটান। প্রথম মাসুদের শাসনামলে গভনভি রাজবংশ দান্দানাকানের যুদ্ধের পর সেলজুকদের কাছে তার পশ্চিম অংশে নিয়ন্ত্রণ হারাতে শুরু করে। ১১৫১ সালে সুলতান বাহরাম শাহ ঘুরি রাজবংশের রাজা আলাউদ্দিন হুসাইনের কাছে গজনি হারান।
গন্ধরস
thumb|১০০ গ্রাম গন্ধরস গন্ধরস (Myrrh) একরকম সুগন্ধী রজন। আফ্রিকার কমিফোরা মাইরা (Commiphora myrrha), ভারতীয় কমিফোরা এরিথ্রিয়া (Commiphora erythraea/East Indian myrrh), কমিফোরা ওপোবালসাম (Commiphora opobalsamum) and বালসামোডেনদ্রন কুয়া (Balsamodendron kua) বৃক্ষের আঠাল রস জমাট বেঁধে তৈরি হয়। মূল গন্ধরস আরব ও আফ্রিকার একটি গাছের থেকে পাওয়া যায়। গন্ধরসের মূল উপাদান রজন, আঠা এবং এক ধরনের তৈলাক্ত নির্যাস, যার গন্ধ গন্ধরসের সুগন্ধের উৎস। এটির স্বাদ তিক্ত ও কষা। এর রঙ হলদেটে-বাদামী থেকে লালচে-বাদামী হতে পারে। প্রাচীনকালে সুগন্ধীর একটি উপাদান হিসেবে গন্ধরসের কদর ছিল। বাইবেলের Psalms 45:8 এবং Song 4:14-এ এর উল্লেখ আছে। যিশুখ্রিস্টকে তিন জ্ঞানী যে তিনটি উপহার দেন, তার একটি ছিল গন্ধরস। গন্ধরস আগে টনিক হিসেবেও ব্যবহৃত হত। বর্তমানে এটি জীবাণুনাশক হিসেবে মাউথওয়াশ বা কুলকুচি করার তরলে এবং টুথপেস্টে ব্যবহার করা হয়।
উবুন্টু টাচ
উবুন্টু টাচ (Ubuntu Touch, উবুন্টু ফোন হিসেবেও পরিচিত) উবুন্টুর মোবাইল সংস্করণ। এটি পূর্বে ক্যানোনিকাল লিমিটেড, বর্তমানে ইউবিপোর্টস সম্প্রদায় উন্নয়ন করে থাকে।
প্রধানত এটি টাচস্ক্রিন মোবাইল ডিভাইস স্মার্টফোন, ট্যাবলেটের জন্যে ডিজাইন করা হয়েছে। কিন্তু প্রকৃত লক্ষ্য ছিলো উবুন্টু টাচকে ল্যাপটপ/ডেস্কটপ, ইন্টারনেট অব থিংস, টেলিভিশন, এবং স্মার্টওয়াচে উবুন্টু টাচ এনে একটি ঐক্যবদ্ধ কর্মব্যস্ততা নিশ্চিত করা।
মার্ক শাটলওয়ার্থ ঘোষণা দেন যে, বাজার দর কম হওয়ার কারণে ক্যানোনিকাল লিমিটেড এ প্রকল্প এপ্রিল ৫, ২০১৭ সালে রহিত করবে। পরবর্তীতে ইউবিপোর্টস সম্প্রদায় এটি গ্রহণ করে।
নখ ছুটের ব্রত
নখ ছুটের ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সৌন্দর্য সাধনা, স্বামী সোহাগী, পতি ও পুত্রের মঙ্গলকামনায় এই ব্রত পালন করেন। এটি চৈত্র মাসের চতুর্থী তিথিতে পালন করা হয়। পরপর চার বছর ব্রতটি উদ্‌যাপন করতে হয়।
ব্রতের নিয়ম
নখ ছুটের ব্রত পালনের প্রথম পর্যায়ে প্রয়োজনীয় উপকরণ অর্থাৎ ১টি গামছা, ৫টি হলুদ, ৫ কড়া কড়ি, ৫টি পান, মধু, পটল, কলা, ৫টি সুপুরি, দুধে আলতা, কালো রঙে ছোপানো পাট সংগ্রহ করতে হয়।
দ্বিতীয় পর্যায়ে ব্রত পালনের অংশ হিসাবে মাঘ মাসের সংক্রান্তি থেকে হাত-পায়ের নখ কাটা যায় না এবং ব্রত উদ্‌যাপন পর্যন্ত মাথায় তেল দেওয়া যায় না। ব্রতের দিন উপকরণ সহযোগে পূজা করতে হয়।
একেবারে শেষে নাপিতানিকে দিয়ে নখ কেটে ব্রত সমাপন করা হয়।
ধর্ষণ থেকে গর্ভধারণ
গর্ভধারণ ধর্ষণের একটি কার্যকর ফলাফল। এটা দেখা গিয়েছে যুদ্ধের পরিপ্রেক্ষিতে, বিশেষ করে গণহত্যার একটা পরিকল্পনা হিসেবে, অন্যান্য সম্পর্কহীন ক্ষেত্রে যেমন, অপরিচিতদের দ্বারা ধর্ষণ, অজাচার অর্থাৎ নিষিদ্ধ আত্মীয়দের সঙ্গে যৌন সঙ্গম, কম বয়সে গর্ভধারণ ফলাফল নিয়ে আসতে পারে। বর্তমান বৈজ্ঞানিক মত অনুযায়ী, সম্মতিসূচক যৌন মিলনের চেয়ে ধর্ষণের ফল প্রকৃতপক্ষে উচ্চ মাত্রায় গর্ভধারণ সৃষ্টি করতে পারে।